Chelsea interessati fl-attakkant ta' Liverpool, Mohamed Salah Chelsea huma interessati li jġibu lill-attakkant ta' Liverpool, Mohamed Salah, lura fi Stamford Bridge matul it-tieqa tat-trasferimenti tas-sajf. Il-player ta' 28 sena qabel kien lagħab mal-Blues bejn l-2014 u l-2016 iżda naqas milli jimpressjona u ħalla l-club wara li skorja biss darbtejn fi 19-il dehra. Salah lagħab ma' Roma qabel ma ngħaqad ma' Liverpool fl-2017, u skorja 123 goal u rreġistra 45 assist f'198 dehra għall-club attwali tiegħu fil-kompetizzjonijiet kollha. Il-futur tal-internazzjonali Eġizzjan f'Anfield bħalissa qed jiġi kkunsidrat, madankollu, bl-attakkant riċentement jiżvela li r-Reds għadhom ma avviċinawhx dwar ftehim ġdid. Chelsea jinsabu ferm interessati fl-akkwist ta' Salah flimkien ma' Erling Braut Haaland ta' Borussia Dortmund u Romelu Lukaku ta' Inter. L-Eġizzjan, li huwa maħsub ukoll li jinsab fir-radar ta' Paris Saint-Germain, skorja 29 goal f'46 ħarġa għat-team ta' Jurgen Klopp f'dan l-istaġun, inklużi 20 goal fi 32 dehra fil-Premier League.